ઉમેશ નાગડાએ તેની વાતને આગળ વધારતાં કહ્યું હતું કે ‘યુવાનોએ પકડાઈ જવાની બીકે મને રોડ પર છોડી દીધા બાદ મેં મારા એક મિત્રને ફોન કરીને મદદ માટે બોલાવ્યો હતો. તે આવ્યા બાદ મેં ડૉક્ટર પાસે જઈને સારવાર કરાવી હતી. મને હાથ-પગમાં માર વાગ્યો હતો. સારવાર લીધા પછી મેં પોલીસ-ફરિયાદ કરી હતી. મારી સાથેના બનાવ પછી મને એ વિસ્તારમાંથી ખબર પડી હતી કે બાઇક પર આવીને લૂંટવાનો બે દિવસમાં આ ત્રીજો બનાવ બન્યો હતો.’